

	
	Kuopion kaupunki
	Ohje
	
	4 (9)

	
	
	
	Tehtävä  01.00.01.01

	
	Työnantajapalvelu
	
	Asianro  8606/2016

	
	
	20.1.2017
	  


[image: logo]
Kilpailukykysopimuksen aiheuttamat muutokset	
LOMARAHAN VÄHENTÄMINEN
KVTES, LS, TS, OVTES, Muusikot

	Kilpailukykysopimuksen mukaisesti lomarahoja vähennetään määräaikaisesti 30 prosentilla nykyisestä tasosta lomanmääräytymisvuosien 2016–2017, 2017–2018 ja 2018–2019 aikana. Kilpailukykysopimuksessa sovitusta lomarahojen vähentämisestä on sovittu erillisessä virka- ja työehtosopimuksessa. Sen mukaan lomaraha maksetaan 30 prosentilla alennettuna 1.2.2017–30.9.2019 välisellä ajanjaksolla.

Lomarahaprosentit: 

· Normaalisti 6 % 1.2.2017–30.9.2019 välisenä aikana 4,2 % 
· Normaalisti 5 % 1.2.2017–30.9.2019 välisenä aikana 3,5 % 
· Normaalisti 4 % 1.2.2017–30.9.2019 välisenä aikana 2,8 % 

Mikäli palvelussuhde päättyy 31.1.2017 mennessä vuosilomaetuudet määräytyvät normaalin tilanteen mukaisesti. Lomarahaa ei vähennetä. Jos palvelussuhde päättyy 1.2.2017 tai sen jälkeen, niin lomaraha maksetaan alennetuilla prosenteilla. 
	
Lomanmääräytymisvuoden 2016–2017 lomarahaa vähennetään koko lomanmääräytymisvuodelta, mikäli palvelussuhde jatkuu 1.2.2017 jälkeenkin.
Kansalaisopiston tuntiopettajat

Kansalaisopiston tuntiopettajien lomaraha määräytyy 1.2.2017 – 30.9.2019 (lomarahaedellytysten täyttyessä) seuraavasti:
	Lomakorvaus	Ne kuukaudet, joissa 14 työpäivää
35 % x  	työvuodelta		tai 35 oppituntia_______________
		Työsuhteen keston kuukaudet

Normaalisi lomarahaprosentti on 50 %.
Lääkärit, lomarahojen vaihtaminen vapaaksi

Lääkärisopimuksen lomarahojen vapaaksi vaihtamisesta on tehty erillinen virkaehtosopimus lomanmääräytymisvuosien 2016-2017 ja 2017-2018 sekä 2018-2019 osalta. Koska lomaraha vähenee, myös lomarahan vaihtamista vapaa-ajaksi koskevia päiviä on vastaavasti vähennetty samalle ajalle. Lomarahavapaapäivien lukumäärä on 35 % ansaittujen vuosilomapäivien lukumäärästä. Normaalisi lomarahavapaapäivien lukumäärä on 50 %.



TTES

	Vuosilomapalkka ja lomakorvaus lomanmääräytymisvuodelta 2016–2017 määräytyvät 31.1.2017 saakka käyttämällä kerrointa 1,5. Tämän jälkeen, eli 1.2.2017 lukien em. lomaan sovelletaan kerrointa 1,35. 

Myös lomanmääräytymisvuosien 2017–2018 ja 2018–2019 lomapalkka ja lomakorvaus lasketaan käyttämällä kerrointa 1,35. 

Kerrointa 1,35 käytetään vuosilomapalkan laskemiseen 1.2.2017 lukien em. lomanmääräytymisvuosilta riippumatta siitä, milloin vuosiloma pidetään. Jos esim. vuoden 
2017 vuosilomaa sovitaan pidettäväksi säästövapaana, käytetään lomapalkkakerrointa 1,35 vaikka säästövapaa pidettäisiin esim. vuonna 2020 tai siitä maksettaisiin lomakorvaus. 

Sellaisessa tapauksessa, että palvelussuhde päättyy ennen helmikuun 2017 alkua, lomakorvaus maksetaan käyttäen kerrointa 1,5.

Jos vuoden 2017 vuosilomaa sovitaan pidettäväksi ja lomapalkka maksetaan ennen helmikuun 2017 alkua, käytetään lomapalkkakerrointa 1,5. Jos palvelussuhde jatkuu keskeytymättä helmikuulle 2017, lomapalkka korjataan takautuvasti käyttäen kerrointa 1,35. 
Näyttelijät

Näyttelijälle maksetaan 1.2.2017 – 30.9.2019 lomarahana 35 % vuosilomapalkasta. Normaalisti lomaraha on 50 %.
SÄÄNNÖLLISEN TYÖAJAN PIDENTÄMINEN
Työaika

Kilpailukykysopimuksessa on sovittu, että työaika pitenee keskimäärin 24 tuntia vuodessa. Tehtäväkohtainen palkka ei tästä syystä muutu. Säännöllisen työajan muutos tulee voimaan 1.2.2017 tai lähinnä sen jälkeen alkavan täyden viikon tai työaikajakson alusta lukien. Kuopion kaupungissa työajan muutos tulee voimaan 6.2.2017 niissä tehtävissä, joissa on käytössä viikon tasoittumisjakso ja seuraavan 1.2.2017 jälkeen alkavan täyden työaikajakson alusta lukien niissä tehtävissä, joissa on viikkoa pidempi tasoittumisjakso. OVTES:n sopimusalalla muutokset tulevat voimaan sopimuskauden alkaessa 1.2.2017 tai 1.8.2017. Voimaantulo ilmenee KT:n yleiskirjeen 10/2016 liitteestä 3.
	
Uuden työntekijän/viranhaltijan kohdalla muutos tulee voimaan samanaikaisesti muiden kanssa.   

Ne paikalliset sopimukset, joissa on sovittu työaikaan liittyvistä sopimusmääräyksistä poikkeavasti, muutetaan vastaamaan uusien sopimusten mukaisia työaikamääräyksiä. Sopimuksiin tehtävät muutokset päivitetään paikallisneuvottelussa ao. henkilöstöjärjestöjen kanssa. 

Ennen 1.2.2017 alkaneiden palvelussuhteiden osalta kilpailukykysopimuksessa sovitut muutokset tulevat voimaan ilman uutta työsopimusta tai virkamääräystä. 
Sopimusalakohtaiset menettelyt on selostettu ao. sopimusta käsittelevässä osiossa. 
Poikkeavista menettelyistä sovitaan kunnallisen pääsopimuksen 13 §:n mukaisella paikallisella sopimuksella. 
Osa-aikatyö

Osa-aikaisen viranhaltijan/työntekijän työaika pitenee osa-aikatyön suhteessa täydestä työajasta.

	Esimerkki: 
Yleistyöaika, jossa osa-aikaisen työntekijän työsopimuksen mukainen työaika on ollut 20 tuntia viikossa eli 52,29 % täydestä 38,25 tunnin työajasta. -> Osa-aikatyö on 1.2.2017 lukien 20,27 tuntia (= 20 t 16 min) viikossa eli 52,29 % täydestä 38,75 tunnin työajasta.

Osittainen hoitovapaa
	
Tilanteissa, joissa työntekijä on osa-aikatyössä osittaisen hoitovapaan vuoksi, viikkotyöaika ei nouse. Lasten kotihoidon ja yksityisen hoidon tuesta annetussa laissa on osittaisen hoitovapaan ajalta maksettavan hoitorahan edellytykseksi säädetty, että asianomainen työskentelee keskimäärin enintään 30 tuntia viikossa. 

Jotta pidennyksestä ei aiheudu yksittäiselle henkilölle erityistä haittaa, tilanteissa, joissa työaika on määritelty 30 tuntiin viikossa, työntekijän pyynnöstä säilytetään aiemmin määritelty 30 tunnin työaika ja palkka lasketaan uuden osa-aikaprosentin perusteella. 

Esimerkki: 
Yleistyöaika 38 tuntia 15 minuuttia viikossa, työntekijän säännöllinen työaika 30 tuntia viikossa eli 78,43 %. Palkka on 78,43 %:a täyden työajan palkasta. Työntekijän kanssa sovitaan, että työaika on 1.2.2017 lukien edelleen 30 tuntia viikossa, on hänen työaikaprosenttinsa 77,42 %. Palkka on siten 77,42 %:a täyden säännöllisen työajan 38 t 45 min palkasta.
Kunnallinen yleinen virka- ja työehtosopimus KVTES 
Työajan pidentämisestä johtuvat muutokset

Yleistyöajan, toimistotyöajan, jaksotyöajan sekä 37 t työajan säännöllistä työaikaa on pidennetty 30 minuuttia viikossa. Muutoksen yhteydessä myös arkipyhälyhennyksen pituutta on kunkin työaikamuodon kohdalla muutettu. Myös viikoittaista ylityörajaa on lisätty 30 minuutilla. Yleistyöajassa vuorokautisen ylityön rajat eivät muutu. 




	Työaikamuoto
	Säännöllinen työaika 31.1.2017 saakka
	Säännöllinen työaika 1.2.2017 alkaen

	Yleistyöaika
Toimistotyöaika
Jaksotyöaika
37 tunnin työaika
	38 h 15 min/vko
36 h 15 min/vko
114 h 45 min/3 vko
37 h/vko
	38 h 45 min/vko
36 h 45 min/vko
116 h 15 min/3 vko
37 h 30 min/vko

	Työaikamuoto
	Arkipyhäviikon työajanlyhennys 1.2.2017 alkaen

	Yleistyöaika
Toimistotyöaika
Jaksotyöaika
37 tunnin työaika
	7 h 45 min/arkipyhä
7 h 21 min/arkipyhä
7 h 45 min/arkipyhä
7 h 30 min/arkipyhä

	Työaikamuoto
	Ylityöraja 1.2.2017 alkaen

	Yleistyöaika
Toimistotyöaika
Jaksotyöaika
37 tunnin työaika
	38 h 45 min/vko
38 h 45 min/vko
38 h 45 min/vko (ennalta tiedetty keskeytys)
38 h 45 min/vko



Viikkotyöajan pidentyminen 30 minuutilla tulee pääsääntöisesti suunnitella työvuoroluetteloon tehtäväksi yhtenä päivänä. Pidennyksen voi tarvittaessa pilkkoa myös useammalle päivälle tasoittumisjaksolla. Työtehtävät ratkaisevat toteuttamistavan tarkoituksenmukaisuuden. Palvelualuekohtaisesti mahdollisuuksien mukaan kuitenkin pyritään yhdenmukaiseen käytäntöön. Poikkeavista menettelyistä sovitaan kunnallisen pääsopimuksen 13 §:n mukaisella paikallisella sopimuksella. 

Liukuvassa työajassa työajanpidennys 6 minuuttia lisätään päivittäiseen työaikaan.
Perhepäivähoitajien muuttuneet työaikamääräykset

Perhepäivähoitajille kilpailukykysopimuksen mukainen ratkaisu on toteutettu lyhentämällä arkipyhälyhennyksen pituutta.  

Täydellä työaikajaksolla perhepäivähoitajan arkipyhälyhennyksen pituus säännöllisestä työajasta on 5 tuntia 20 minuuttia. Keskeytyneellä työaikajaksolla sen sijaan lisätään ylityörajaan 2 tuntia 40 minuuttia jokaista jaksolle sijoittuvaa arkipyhää kohden.   

Osa-aikatyötä tekevän perhepäivähoitajan osa-aikatyöaikaa pidennetään keskeytyneellä jaksolla kutakin arkipyhää tai aattopäivää kohti vastaavalla osuudella 2 tunnista 40 minuutista kuin hänen osa-aikatyöaikansa on säännöllisestä täydestä työajasta. 

Muutokset tulevat voimaan 1.2.2017 alkaen. 
Kunnallinen teknisen henkilöstön virka- ja työehtosopimus TS

KVTES:n työaikaa koskevat muuttuneet määräykset vaikuttavat myös TS:n soveltamisalan piirissä oleviin viranhaltijoihin/työntekijöihin.
Palo- ja pelastuslaitosten työaikajärjestelyjä koskeviin erityismääräyksiin (TS:n liite 2 § 2) on tullut muutoksia. Muutokset koskevat lisätyökorvauksen määräytymistä arkipyhäviikolla. 

Keskeytymätöntä kolmivuorotyötä koskevaan liitteeseen (TS:n liike 5 § 7) on tullut muutos. Muutos koskee arkipyhäviikkojen työaikajärjestelyjä. 

Palo- ja pelastustoimen poikkeusluvan mukainen työaika ei muutu TS 2017:n sopimusratkaisulla. Myöskään 40 tunnin säännölliseen työaikaan ei tullut muutoksia (TS 2017 liite 1). 
Kunnallinen lääkärien virkaehtosopimus LS

Kaikkien työajallisten lääkäriryhmien säännöllinen työaika on keskimäärin 38 tuntia ja 15 minuuttia viikossa 1.2.2017 alkaen. Käytännössä terveyskeskuslääkäreiden ja -hammaslääkäreiden ja eläinlääkäreiden työaika kasvaa 37 tunnista/viikko 38 tuntiin 
ja 15 minuuttiin viikossa. Sairaalalääkäreillä työaika on jo ollut 38 tuntia ja 15 minuuttia viikossa ja se säilyy ennallaan. 

Arkipyhälyhennys on 7 tuntia 15 minuuttia arkipyhää kohden. 

Lääkärisopimukseen on otettu oma määräys tuntipalkan jakajasta 1.2.2017 alkaen. 

Muutokset tulevat voimaan 6.2.2017.
Kunnallinen opetushenkilöstön virka- ja työehtosopimus OVTES
Yleissivistävän koulun opetushenkilöstön yhteiset määräykset, Osio B

Rehtori- ja apulaisrehtoriviranhaltijoiden työajan pidennys toteutuu KVTES:n toimistotyöajan pidentymisen kautta. Säännöllinen viikkotyöaika pidentyy 36 tuntiin 45 minuuttiin 1.2.2017 lukien. Pidentynyt työaikaa tulee huomioida rehtorin ja (virka-)apulaisrehtorin työaikasuunnitelmassa ja työajan seurannassa.

Peruskoulun oppilaanohjauksen lehtorin viran työaikaa on nostettu 1221 tunnista 1245 tuntiin 1.2.2017 lukien. Työajan pidennys kohdistuu kokonaisuudessaan työnantajan ajan ja paikan suhteen määrättävissä olevaan aikaan. 

Opettajatyöpäiviin on lisätty viisi uutta momenttia, jotka koskevat lisääntynyttä työaikaa. Uudet momentit eivät muuta 14 § 1 mom. sisältämien kolmen opettajatyöpäivän (ns. VESO-päivät) eikä 14 § 2-3 momentin kahden lisäpäivän soveltamista. Vuonna 2017 voimaan tulevat uudet momentit toimivat omana kokonaisuutenaan ja vanhat VESO-päivämääräykset omanaan.
Uusien momenttien perusteella määrätään 24 tunnin työajan lisäys yleissivistävän koulutuksen opettajille. Työvelvoitteen määrään vaikuttaa opettajan virkasuhteen pituus ja opetustuntimäärä. Työvelvoitetta tulee kaikille opettajille pois lukien päätoimiset opettajat, joiden palvelussuhde kestää alle 19 viikkoa sekä ne sivutoimiset tuntiopettajat, jotka opettavat alle 10 vuosiviikkotuntia ja joiden palvelussuhde kestää vähemmän kuin lukuvuoden työajan.
Määräyksen momentit 5–8 tulevat voimaan 1.8.2017. Vähintään lukuvuodeksi otettujen viranhaltijoiden ja päätoimisten tuntiopettajien työvelvoite on 24 tuntia. Lukuvuoden työajaksi otetuilla työvelvoite on 20 tuntia. Tästä työajasta määrätään 12 tuntia oppilastyöpäivinä pidettävinä tilaisuuksina. Perustellusta syystä tätä työaikaa voidaan kuitenkin määrätä pidettäväksi korkeintaan yhtenä 6 tunnin päivänä, joka sijoitetaan oppilastyövuoden ajalle lauantaipäiväksi.

Uusien momenttien 6–8 työvelvollisuutta voidaan käyttää myös yhteissuunnitteluaikana liitteiden 1, 2 ja 3 määräysten mukaan. Momentin 5 piirissä olevilla tulee yhteissuunnitteluna käyttää 12 tuntia 24 tunnista (toistaiseksi voimassa olevat palvelussuhteet sekä määräaikaiset vähintään lukuvuodeksi otetut) tai 8 tuntia 20 tunnista (määräaikaiset lukuvuoden työajaksi otetut).

Momentti 9 on voimassa 1.2.2017–31.7.2017. Työaikaa voidaan lisätä vähintään lukuvuodeksi otetuille viranhaltijoille ja päätoimisille tuntiopettajille enintään 10 tuntia ja lukuvuoden työajaksi otetuille enintään 8 tuntia. Työaika määrätään pidettäväksi oppilastyöpäivinä opinto- suunnittelu- tai muuna opettajatyönä tai yhteissuunnitteluaikana.

Peruskoulun yhteissuunnittelua koskevaan määräykseen on lisätty uusi 6a §, joka tulee voimaan 1.8.2017. Määräyksen sisältönä on yhteissuunnitteluajan ilmaiseminen vuotuisena. Yhteissuunnitteluntuntien vuosittainen määrä on korkeintaan 126, joka on päätoimisen, koko lukuvuoden palveluksessa olevan tuntimäärä. 

Lukion yhteissuunnittelua koskevaan määräykseen on lisätty uusi 2a §, joka tulee voimaan 1.8.2017. Määräyksen sisältönä on yhteissuunnitteluajan ilmaiseminen vuotuisena. Yhteissuunnitteluntuntien vuosittainen määrä on korkeintaan 107, joka on päätoimisen, koko lukuvuoden palveluksessa olevan tuntimäärä. 

Aikuislukion yhteissuunnittelua koskevaan määräykseen on lisätty uusi 2a §, joka tulee voimaan 1.8.2017. Määräyksen sisältönä on yhteissuunnitteluajan ilmaiseminen vuotuisena. Yhteissuunnitteluntuntien vuosittainen määrä on korkeintaan 94, joka on päätoimisen, koko lukuvuoden palveluksessa olevan tuntimäärä. 

Kasvun ja oppimisen palvelualue linjaa ja ohjeistaa perusopetuksen ja lukiokoulutuksen työajan lisäyksen kohdentamisen KT:n yleiskirjeen 10/2016 määräysten mukaisesti.  

[image: ]
Kansalaisopisto, Osio F

Rehtorin ja apulaisrehtorin työajan pidennys toteutuu KVTES:n toimistotyöajan pidentymisen kautta. KVTES:n säännöllinen viikkotyöaika pidentyy 36 tuntiin 45 minuuttiin.

Opettajan 2 momentin mukaista muuta työvelvollisuutta on korotettu 24 tunnilla 374 tuntiin 1.8.2017 lukien. Suunnitteluopettajan sidottua vuotuista työaikaa on korotettu 24 tunnilla 1224 tuntiin 1.8.2017 lukien.

Tuntiopettajille on lisätty velvoite tehdä 12 § 2 momentin mukaisia muita kuin opetukseen liittyviä tehtäviä ilman erillistä tuntikorvausta. Velvoite tehdä muita tehtäviä on vähintään 10 viikkotuntia opettavalla 10 tuntia ja alle 10 viikkotuntia opettavalla 4 tuntia vuodessa.
Kunnallinen tuntipalkkaisen henkilöstön työehtosopimus TTES

TTES:n päivätyössä ja kaksivuorotyössä säännöllistä työaikaa pidennetään siten, että se on 38 tuntia 45 minuuttia viikossa. Arkipyhä lyhentää säännöllistä työaikaa 7 tuntia 45 minuuttia. 

Palkka maksetaan tehtyjen tuntien mukaisesti, mutta arkipyhäkorvaus maksetaan aikaisempaa lyhyemmältä ajalta, eli 5 tunnin 9 minuutin ajalta. Arkipyhäkorvauksen pienentämisellä on kompensoitu TTES:n piirissä se, että maksettavan palkan määrä kasvaa säännöllisen työajan pidentyessä. 

Osa-aikaisen työntekijän työaika pitenee osa-aikaisuuden suhteessa.
	
Muutokset tulevat voimaan 6.2.2017.	
NÄYTTELIJÄT JA MUUSIKOT
Näyttelijät

Vuotuista työaikaa lisätään keskimäärin 24 tuntia kokoaikaisella näyttelijällä. Vuoden 2017 aikana työajan lisäys on kuitenkin keskimäärin 22 tuntia.

Työajan lisäys toteutetaan lisäämällä 19 §:n päivittäistä säännöllistä työaikaa 6 minuutilla niin, että viikoittainen työajan lisäys voi olla 30 minuuttia. Viikoittainen työaika voi olla korkeintaan 45 tuntia.

Ohje 1.4.2016 voimaan tulleen vuosilomalain muutoksesta (ei liity kiky-sopimukseen)
Vuosilomalain muutokset mm. vähentävät vuosilomakertymää äitiys-, isyys- ja vanhempainvapaan ajalta. Muutoksella palautettiin myös vuosiloman siirtämiseen omavastuuaika tilanteissa, joissa työntekijä sairastuu vuosilomansa aikana. Koska kunnallisen näyttelijöiden työehtosopimus ei sisällä määräyksiä perhevapaan lomakertymän määräytymisestä eikä vuosilomalla sairastumisesta johtuvasta vuosiloman siirrosta, tulevat ko. vuosilomalain muutokset sovellettavaksi toisin kuin muissa kunnallisissa sopimuksissa.
Muutoksella vuosilomaa kerryttävä aika rajoitettiin kuuteen kuukauteen äitiys-, isyys- ja vanhempainvapaa-ajalta ja työntekijälle palautettiin kuusi omavastuupäivää, jos 

hän sairastuu vuosilomansa aikana. Täyttä kuuden päivän omavastuuta voidaan soveltaa vain viittä viikkoa ja sitä pidempiin vuosilomiin, koska työaikadirektiivin mukaan jokaisella on oikeus vuotuiseen neljän viikon vuosilomaan. Työntekijällä, joka on ansainnut vuosilomaa yli 24, mutta alle 30 arkipäivää, omavastuupäiviä ovat 24 lomapäivän ylittävät vuosilomapäivät.
Muusikot

Vuotuista työaikaa lisätään keskimäärin 24 tuntia kokoaikaisella orkesterin jäsenellä. Vuoden 2017 aikana lisäys on kuitenkin keskimäärin 22 tuntia.

Työajan lisäys toteutetaan ensisijaisesti lyhentämättä työaikaa 3 § 4 mom. mukaisilla arkipyhän sisältävillä viikoilla enintään neljä kertaa vuodessa.  Lisäksi työaikaa voidaan lisätä lukematta 4 § 2 mom. mukaista jaksojen välistä aikaa työajaksi sekä toteuttaa lisäämällä viikoittaista työaikaa 30 minuutilla. Työajan lisäyksen toteutumista seurataan vuotuisessa työaikakirjanpidossa.

	TYÖNANTAJAPALVELU


	Markku Mattila
	henkilöstöjohtaja

Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.


	Lue lisää myös yleiskirjeistä KT:n nettisivuilta (Kuntatyönantajat): 
http://www.kuntatyonantajat.fi/fi/ajankohtaista/yleiskirjeet/Sivut/default.aspx 

· KT:n yleiskirje 4/2016, KVTES, Kunnallinen yleinen virka- ja työehtosopimus 
· KT:n yleiskirje 5/2016, LS, Kunnallisen lääkärien virkaehtosopimus 
· KT:n yleiskirje 8/2016, TS, Kunnallisen teknisen henkilöstön virka- ja työehtosopimus 
· KT:n yleiskirje 9/2016, TTES, Kunnallinen tuntipalkkaisen henkilöstön työehtosopimus 
· KT:n yleiskirje 10/2016 OVTES, Kunnallinen opetushenkilöstön virka- ja työehtosopimus 
· KT:n pienkirje 3/21/2016, Kunnallinen näyttelijöiden työehtosopimus 2017 ja vuosilomalain 1.4.2016 voimaan tulleet muutokset näyttelijöiden sopimusalalla
· KT:n pienkirje 4/21/2016, Kunnallisten muusikkojen virka- ja työehtosopimus 2017

